PATVIRTINTA

Rietavo savivaldybės tarybos

2016 m. birželio mėn. 23 d.

sprendimu Nr.

**JUNGTINĖS VEIKLOS (PARTNERYSTĖS) SUTARTIS**

2016 m. d. Nr.

Telšiai

**I. SUTARTIES ŠALYS**

**Telšių rajono savivaldybės administracija,** atstovaujama,..... įgalioto pasirašyti sutartį Telšių rajono savivaldybės tarybos 2016 m. ...... sprendimu Nr. T1-... (toliau – Pagrindinis partneris), **Mažeikių rajono savivaldybės administracija,** atstovaujama...., įgalioto pasirašyti sutartį Mažeikių rajono savivaldybės tarybos 2016 m. ....d. sprendimu Nr. T2-... (toliau – Partneris Nr. 1), **Plungės rajono savivaldybės administracija,** atstovaujama......, įgalioto pasirašyti sutartį Plungės rajono savivaldybės tarybos 2016 m. .....d. sprendimu Nr. T1-... (toliau – Partneris Nr. 2), ir **Rietavo savivaldybės administracija**, atstovaujama Vytauto Dičiūno įgalioto pasirašyti sutartį Rietavo savivaldybės tarybos 2016 m.birželio 23d. sprendimu Nr. T1-... (toliau – Partneris Nr. 3) (kartu – Partneriai),vadovaudamiesi Lietuvos Respublikos civilinio kodekso 6.969 straipsniu, reglamentuojančiu jungtinės veiklos (partnerystės) sutarties sąvoką, jos formą bei būtinas sąlygas, bei atsižvelgdami į tai, jog Telšių rajono savivaldybės administracija rengia ir teikia paraišką 2014-2020 m. Europos Sąjungos fondų investicijų veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ priemonę Nr 05.4.1-LVPA-R-821 „Savivaldybes jungiančių turizmo trasų maršrutų informacinės infrastruktūros plėtra“ (toliau – Priemonė) finansavimui gauti įgyvendinant projektą „Telšių regiono savivaldybes jungiančių turizmo trasų informacinės infrastruktūros plėtra“ (toliau – Projektas), sudarė šią Jungtinės veiklos (partnerystės) sutartį (toliau – Sutartis).

**II. SUTARTIES DALYKAS**

1. Partneriai, sujungdami ir kooperuodami savo patirtį, profesines žinias, įgūdžius ir dalykinę reputaciją bei finansines galimybes, susitaria bendradarbiauti kartu rengiant ir įgyvendinant Projektą.

2. Partneriai, pasirašydami Sutartį, besąlygiškai susitaria veikti bendrai, įgyvendinant įstatymams neprieštaraujančius Projekto tikslus:

2.1. bendradarbiavimas, konsultavimasis, pagalba, rengiant Projektą ir visus su juo susijusius dokumentus, įskaitant, bet neapsiribojant Projekto paraiška;

2.2. bendras dalyvavimas Projekte, jo tinkamas įgyvendinimas (gavus finansavimą);

2.3. kiti su tinkamu pasirengimu ir Projekto įgyvendinimu susiję klausimai.

3. Partneriai susitaria, jog bendradarbiavimo veikla tęsiasi iki numatomos Projekto įgyvendinimo pabaigos - 2018 m. gruodžio 31 d. Pasikeitus aplinkybėms ir (ar) pratęsus Projekto vykdymo terminą, Partneriai susitaria pasirašyti papildomą susitarimą dėl Sutarties termino pratęsimo (iki Projekto pabaigos). Susitarimas taps neatskiriama Sutarties dalimi.

**III. PARTNERIŲ ĮNAŠAI IR NUOSAVYBĖS TEISĖS**

4. Partneriai susitaria, kad Projektui įgyvendinti skirs lėšas: Pagrindinis partneris – 15 proc. Pagrindiniam partneriui tenkančios Projekto tinkamų finansuoti išlaidų dalies, bet ne daugiau kaip 28.470,00 Eur (dvidešimt aštuonis tūkstančius keturis šimtus septyniasdešimt eurų); Partneris Nr. 1 – 15 proc. partneriui tenkančios Projekto tinkamų finansuoti išlaidų dalies, bet ne daugiau nei 28.826,00 Eur (dvidešimt aštuonis tūkstančius aštuonis šimtus dvidešimt šešis eurus); Partneris Nr. 2 – 15 proc. partneriui tenkančios Projekto tinkamų finansuoti išlaidų dalies, bet ne daugiau nei 22.776,00 Eur (dvidešimt du tūkstančius septynis šimtus septyniasdešimt šešis eurus), Partneris Nr. 3 – 15 proc. partneriui tenkančios Projekto tinkamų finansuoti išlaidų dalies, bet ne daugiau kaip 8.897,00 Eur (aštuonis tūkstančius aštuonis šimtus eurų). Partneriai susitaria, kad proporcingai pagal Partneriui tenkančią Projekto tinkamų finansuoti išlaidų dalį, padengs išlaidas, kurių nepadengia Projektui skiriamo finansavimo lėšos. Taip pat Partneriai susitaria, kad proporcingai pagal Partneriui tenkančią Projekto biudžeto dalį, padengs Partneriui tenkančias netinkamas finansuoti su Projektu susijusias išlaidas, išskyrus, jei jos atsirado dėl konkretaus Partnerio netinkamų veiksmų ar neveikimo. Tokiu atveju, netinkamas finansuoti su Projektu susijusias išlaidas dengia konkretus Partneris. Partneriai sutaria, kad, susidarius daugiau nei numatyta išlaidų, dėl didesnio piniginio įnašo bus pasirašomas papildomas susitarimas prie Sutarties. Susitarimas taps neatskiriama Sutarties dalimi.

5. Partnerių patirtis, profesinės žinios, įgūdžiai ir dalykinė reputacija yra ne pagrindiniai įnašai į bendrą veiklą. Nurodyti įnašai tarp Partnerių yra lygūs ir nėra įvertinami konkrečiu piniginiu ekvivalentu ar materialiu turtu.

6. Partneris Nr. 1, Partneris Nr. 2 ir Nr. 3 neprieštarauja, kad Projekto biudžeto lėšas apskaitytų ir administruotų Pagrindinis partneris.

7. Sutarties galiojimo laikotarpiu visi naujai sukurti produktai, atsiradusios autorinės ir kitos intelektinės teisės išimtinai priklauso tuos produktus sukūrusiam ar autorines ir kitas intelektines teises įgijusiam Partneriui.

**IV. PARTNERIŲ TEISĖS, PAREIGOS**

8.Pagrindinis partneris:

8.1. pateikia Partnerių tinkamai parengtą Projekto paraišką, koordinuoja Partnerių veiksmus, susijusius su finansavimo minėtam Projektui gavimu;

8.2. gavus sprendimą apie tai, kad Projektas finansuojamas, – pasirašo Projekto finansavimo sutartį;

8.3. partnerių vardu Projektą finansuojančiai institucijai teikia visas reikiamas ir minėtos institucijos pageidaujamas ataskaitas, įskaitant, bet neapsiribojant, veiklos, finansines ir kitas Projekto įgyvendinimo metu (jei nustatyta Sutartyje - ir po jo įgyvendinimo) privalomas teikti ataskaitas ir (ar) dokumentus;

 8.4. supažindina Partnerius su visa informacija, kuri gaunama apie Projektą iš Projektą finansuojančios institucijos ir (ar) iš kitų su Projekto įgyvendinimu susijusių institucijų;

8.5. konsultuojasi su Partneriais visais su Projektu susijusiais klausimais bei sąžiningai įgyvendina kitas savo teises ir pareigas, neatsiejamai susijusias su tinkamu Projekto įgyvendinimu;

8.6. įsipareigoja apdrausti Projekto įgyvendinimui skirtą ilgalaikį materialųjį turtą, kuris įsigytas ar sukurtas iš Projektui skirto finansavimo lėšų, maksimaliu turto atkuriamosios vertės draudimu nuo visų galimų rizikos atvejų Projekto įgyvendinimo laikotarpiui, t. y. nuo tada, kai turtas yra sukuriamas ar įsigyjamas;

8.8. draudžiamojo įvykio atveju įsipareigoja atkurti prarastą turtą, taip pat užtikrina, kad tokio įsipareigojimo laikytųsi ir Partneriai;

8.9. įsipareigoja įtraukti turtą, kuris įsigytas ar sukurtas iš Projektui skirto finansavimo lėšų, į apskaitą ir apskaityti Telšių rajono savivaldybės administracijos buhalterinėje apskaitoje, vadovaujantis Lietuvos Respublikos įstatymų ir kitų teisės aktų nustatyta tvarka;

8.10. perduoti Partneriams turtą, kuris įsigytas ar sukurtas iš Projektui skirto finansavimo lėšų, pagal galiojančią Telšių rajono savivaldybės administracijos materialiojo ir nematerialiojo turto valdymo, naudojimo ir disponavimo juo tvarką.

8.11. gavus finansavimą, skirtą projektui įgyvendinti, atsiskaityti su partneriais. Partneriai tiesiogiai finansavimo lėšų negauna. Finansuojamąją dalį partneriams stebi ir patikrina įgyvendinančioji institucija (LVPA), gavusi mokėjimo prašymą. privalo partneriams skirtą finansavimo sumą pervesti per 5 darbo dienas nuo jos gavimo. Projekto vykdytojas negali naudoti partneriui skirto finansavimo.

9. Partneris Nr. 1, Partneris Nr. 2 ir partneris Nr. 3:

9.1. dalyvauja rengiant Projekto paraišką, teikia savo pasiūlymus, pastabas, technologinę ir (ar) kitą informaciją, reikalingą tinkamam Projekto paraiškos parengimui;

9.2. imasi priemonių užtikrinti tinkamą ir savalaikį Projektų veiklų įgyvendinimą;

9.3. dalyvauja Projekto vykdymo metu rengiamuose susitikimuose, įskaitant, bet neapsiribojant, konferencijas, diskusijas, mokymus, pažintinius vizitus;

9.4. užtikrina, kad jo, kaip Partnerio, Projekto biudžeto dalis yra tinkamai ir pagrįstai naudojama, bei, Pagrindiniam partneriui ar Projektą finansuojančiai institucijai pareikalavus, pateikia visas reikiamas su Projekto įgyvendinimu susijusias ataskaitas (įskaitant, bet neapsiribojant, finansinę Projekto lėšų panaudojimo ataskaitą);

9.5. konsultuojasi visais su Projektu susijusiais klausimais bei sąžiningai įgyvendina kitas savo teises ir pareigas, neatsiejamai susijusias su tinkamu Projekto įgyvendinimu;

9.6. įsipareigoja priimti turtą, kuris įsigytas ar sukurtas iš Projektui skirto finansavimo lėšų, ir apskaityti jį buhalterinėje apskaitoje, vadovaujantis Lietuvos Respublikos įstatymų ir kitų teisės aktų nustatyta tvarka.

10. Partneriai susitaria, kad, tvarkant bendrus reikalus, Pagrindinis partneris veikia visų Partnerių vardu. Kai yra santykiai su trečiaisiais asmenimis, sudaroma sutartis tarp Pagrindinio partnerio ir trečiojo asmens. Partneriai besąlygiškai susitaria, jog pagal šią Sutartį Projektą administruoja, įgyvendina, santykiuose su trečiaisiais asmenimis atstovauja Pagrindinis partneris.

11. Partneris, kito Partnerio vardu sudaręs sandorį ir viršijęs jam suteiktus įgaliojimus arba kito Partnerio interesais sudaręs sandorį savo vardu, turi teisę reikalauti iš kito Partnerio atlyginti savo padarytas išlaidas, jeigu įrodo, kad tie sandoriai buvo būtini norint apsaugoti kito Partnerio interesus. Partneris, dėl tokių sandorių patyręs nuostolių, turi teisę reikalauti, kad Partneris, sudaręs sandorius, šiuos nuostolius atlygintų.

12. Kiekvienas iš Partnerių turi teisę susipažinti su bendrų reikalų tvarkymo dokumentais, nepaisant to, įgaliotas jis ar ne tvarkyti bendrus reikalus. Visi susitarimai, apribojantys ar panaikinantys šią teisę, – negalioja.

13. Partneriai visus dokumentus, susijusius su Projekto įgyvendinimu (sudarytas sutartis, atliktų pirkimų ir mokėjimų dokumentų originalus, įgyvendintą veiklą įrodančius dokumentus, raštų originalus ir kt.), kaupia ir privalomai saugo savo buveinių patalpose ne trumpiau nei 10 (dešimt) metų nuo Projekto įgyvendinimo. Saugomi dokumentai ir kita medžiaga prireikus turi būti prieinama.

14. Partneriai privalo sudaryti sąlygas auditoriams, institucijoms, finansuojančioms Projektą, tikrinti visus su finansavimo Projektui panaudojimu susijusius dokumentus, Projektų veiklų atlikimą, o taip pat laiku teikti visą aukščiau išvardytų institucijų pageidaujamą (pageidautiną) informaciją.

15. Paaiškėjus, kad Sutartyje nurodyti Partnerių pareiškimai ir (ar) garantijos neatitinka tikrovės, kiekvienas iš Partnerių įsipareigoja savo sąskaita ir rizika atlikti visus reikiamus ir kito Partnerio pageidautinus veiksmus trūkumams pašalinti ir atlyginti Partneriui visus su tuo susijusius tiesioginius nuostolius. Nuostolių atlyginimas neatleidžia Parnerio nuo prievolės vykdyti Sutartyje nustatytus įsipareigojimus. Partnerių bendru tarpusavio susitarimu atsakomybė pagal Sutartį yra solidari.

16. Partneriai jiems priklausančias pinigų sumas turi sumokėti į projektui vykdyti atidarytą banko sąskaitą ne vėliau kaip per 5 (penkias) darbo dienas po to, kai Pagrindinis partneris pateikia raštišką prašymą ir mokėjimo prašymo patvirtinimą, gautą iš Lietuvos verslo paramos agentūros

**V. INFORMAVIMAS APIE PROJEKTĄ**

17. Partneriai įsipareigoja bendradarbiauti vykdant informavimo apie Projektą (Projekto viešinimo) veiksmus, kaip numatyta teisės aktuose ir Projekto finansavimo ir administravimo sutartyje.

**VI. VIEŠIEJI PIRKIMAI**

18. Įgyvendinant Projektą, bus vykdomi viešieji pirkimai, reikalingi šioje Sutartyje įvardytoms veikloms vykdyti.

19. Viešuosius pirkimus, reikalingus Projekto veikloms įgyvendinti, organizuoja Pagrindinis partneris, kuris įsipareigoja:

19.1. viešuosius pirkimus vykdyti, laikydamasis Lietuvos Respublikos viešųjų pirkimų įstatymo;

19.2. parengti galutinius viešųjų pirkimų dokumentus;

19.3. prireikus derinti viešųjų pirkimų dokumentų technines užduotis su Partneriais;

19.4. prireikus derinti viešųjų pirkimų dokumentus su viešąja įstaiga Lietuvos verslo paramos agentūra;

19.5. informuoti Partnerius apie viešųjų pirkimų rezultatus;

19.6. sudaryti darbų ar paslaugų, ar prekių pirkimo sutartis;

19.7. atsiskaityti su rangovais, paslaugų teikėjais ir prekių tiekėjais pagal sudarytų sutarčių nuostatas.

**VII. SUTARTIES NUTRAUKIMAS IR ATSAKOMYBĖ**

20. Vienas iš Partnerių turi teisę nutraukti Sutartį, jeigu:

20.1. kitas Partneris ją iš esmės pažeidžia;

20.2. norintis Sutartį nutraukti Partneris dėl svarbių priežasčių nebegali jos vykdyti.

21. Partneris, norintis nutraukti dėl Sutartį 19.2 punkte nurodytų priežasčių, turi raštu informuoti kitą Partnerį prieš 5 kalendorines dienas iki Sutarties nutraukimo.

22. Sutartis gali būti nutraukiama visų šalių susitarimu Projektui negavus lėšų ir (ar) nebegalint gauti reikiamų lėšų Projektui finansuoti iš kitų šaltinių.

23. Partneris, nutraukęs Sutartį, turi atlyginti kitam Partneriui dėl Sutarties nutraukimo padarytus tiesioginius nuostolius.

24. Partneris atleidžiamas nuo atsakomybės už Sutarties nevykdymą, jeigu jis įrodo, kad Sutartis neįvykdyta dėl aplinkybių, kurių jis negalėjo kontroliuoti bei protingai numatyti Sutarties sudarymo metu, ir kad negalėjo užkirsti kelio šių aplinkybių ar jų pasekmių atsiradimui. Nenugalima jėga (force majeure) nelaikoma tai, kad Partneris neturi reikiamų finansinių išteklių arba skolininko kontrahentai pažeidžia savo prievoles.

**VIII. KITOS SUTARTIES SĄLYGOS**

25. Partneriai įsipareigoja atlikti visus nuo kiekvieno iš jų priklausančius veiksmus, įskaitant reikiamų dokumentų pateikimą, pasirašymą, gavimą, maksimaliai ir sąžiningai bendradarbiauti bei dėti visas pastangas, kad kiekvienas Partneris galėtų laisvai ir tinkamai įgyvendinti teises ir pareigas, kylančias iš Sutarties.

26. Sutartis sudaryta vadovaujantis sąžiningumo, protingumo, teisingumo ir kiekvieno iš Partnerių lygiateisiškumo principais, nenaudojant apgaulės ar spaudimo. Partneriai atskleidė vienas kitam visą jiems žinomą informaciją, turinčią esminės reikšmės Sutarties sudarymui ir jos vykdymui.

27. Sutarties pakeitimai ir (ar) papildymai turi būti pasirašomi visų Partnerių ir tampa neatskiriama Sutarties dalimi.

28. Visi tarp Partnerių iškylantys ginčai ar pretenzijos dėl Sutarties pirmiausia sprendžiami geranoriškai, derybų būdu, vadovaujantis sąžiningumo, protingumo ir teisingumo principais. Negalint išspręsti ginčo geranoriškai, toks ginčas ar pretenzijos perduodamos ir galutinai išsprendžiamos Lietuvos Respublikos teismuose. Lietuvos Respublikos įstatymai taikomi visiems ginčams dėl Sutarties.

29. Partneriai konstatuoja, patvirtina ir garantuoja, kad visos iki Sutarties sudarymo dienos tarp jų vykusios derybos buvo sąžiningos. Su visomis Sutarties sąlygomis kiekvienas iš Partnerių visiškai sutinka. Sutarties sąlygos Sutarties patvirtinimo metu nepagrįstai nesuteikė nė vienam iš Partnerių perdėto pranašumo ir jos visiškai atitinka Partnerių interesus bei laisvai išreikštą jų valią.

30. Šalių rekvizitai. Pranešimai, įspėjimai ar paskelbimai pateikiami Šalims tokiais jų žemiau nurodytais adresais:

|  |
| --- |
| Pagrindiniam partneriui: |
| **Juridinio asmens pavadinimas - Telšių rajono savivaldybės administracija**Kodas 180878299Adresas: Žemaitės g. 14, LT-87133 TelšiaiTelefono Nr. (8 444) 52872Fakso Nr. (8 444) 52229Elektroninio pašto adresas info@telsiai.lt Sąskaitos Nr. Banko pavadinimas  |
|  |
|  |
| Partneriui Nr. 1. |
| **Juridinio asmens pavadinimas - Mažeikių rajono savivaldybės administracija**Kodas 167371234  Adresas: Laisvės g. 8, LT-89223, Mažeikiai Telefono Nr. (8 443) 98 206Fakso Nr. (8 443) 25 844Elektroninio pašto adresas savivaldybe@mazeikiai.lt Sąskaitos Nr. Banko pavadinimas  |

Partneriui Nr. 2.

**Juridinio asmens pavadinimas - Plungės rajono savivaldybės administracija**

Kodas 188714469

Adresas: Vytauto g. 12, LT –90123 Plungė

Telefono Nr. (8 448) 73 166

Fakso Nr. (8 448) 71 608

Elektroninio pašto adresas savivaldybe@plunge.lt

Sąskaitos Nr.

Banko pavadinimas

Partneriui Nr. 3

**Juridinio asmens pavadinimas - Rietavo savivaldybės administracija**

Kodas 188747184

Adresas: Laisvės a. 3, 90311 Rietavas

Telefono Nr. (8 448) 73 200

Fakso Nr. (8 448) 73 222

Elektroninio pašto adresas savivaldybe@rietavas.lt

Sąskaitos Nr.

Banko pavadinimas

Aukščiau nurodytais adresais Partneriui pateiktas rašytinis pranešimas, įspėjimas ar kitokia korespondencija yra laikoma to Partnerio gauta ir jam žinoma, neatmetant galimybės naudotis kitomis teisėtomis informavimo priemonėmis.

31. Sutartis sudaryta trimis originaliais, vienodą juridinę galią turinčiais egzemplioriais: po vieną Pagrindiniam partneriui ir po vieną –Partneriui Nr. 1, Partneriui Nr. 2 ir Partneriui Nr. 3.

Partneriai pareiškia, kad Sutartis atitinka jų valią, Sutarties prasmė ir pasekmės Partneriams aiškios.

Pagrindinio partnerio vardu:

Administracijos direktorius Saulius Urbonas

 (pareigos, vardas, pavardė, parašas) A. V.

Partnerio Nr. 1 vardu:

Administracijos direktorius

(pareigos, vardas, pavardė, parašas) A. V.

Partnerio Nr. 2 vardu:

Administracijos direktorius

 (pareigos, vardas, pavardė, parašas) A. V.

Partnerio Nr. 3 vardu:

Administracijos direktorius Vytautas Dičiūnas

 (pareigos, vardas, pavardė, parašas) A. V.